Volkerdurp (Ollans: Völckerdorp) of ok wè Achttien'uuzen is een g'ucht in Reimerswaol in Zeêland mee circa 100 inweuners nie varde van de A58 en de A4 (Knoôppunt Markiezaot), oôstelek nog van het Schelde-Rijnkanaol. Volkerdurp ist meêst oôsteleke plekje van Zuud-Beveland en ok van Zeêland en is eihelijk meer Braebans as Zeêuws. In 1904 wiere d'r 18 errebeiers'uzen gebouwd die saeme 't durp vurme. De uzen wiere in de vurm van een durp gebouwd, mee int midden een plein. Van 1910 tot 1920 was d'r ok een Roômse kapel int durpje, wat viel onger de parochie Woensdrecht. Tot in de jaeren '30 was d'r ok een schole.